KUUENDA KOOSSEISU

OTSUS

Haapsalu,			27. september 2013 nr 231

Loa andmine vara võõrandamiseks 
(Jalaka tn 1a mitteeluruum nr 3, Haapsalu)

Juhindudes Haapsalu Linnavolikogu 30.03.2012 määruse nr 55 „Haapsalu linnavara valitsemise kord“ § 23 lg 1 p 1, § 26 p 1, Haapsalu põhimääruse § 55 lg 1 ja haldusmenetluse seadusest, Haapsalu Linnavolikogu otsustab:

1. Võõrandada Haapsalu linnale kuuluv korteriomand (mitteeluruum), mille registriosa number on 2208132, aadress Jalaka tn 1a mitteeluruum nr 3, Haapsalu, üldpind 267,9 m2, katastritunnus 18301:010:1100, 2679/18126 mõttelist osa kinnistust ja katastriüksuse sihtotstarve on korruselamumaa 100%.

2. Korteriomand võõrandada elektroonilise enampakkumise korras, minimaalseks alghinnaks määrata 500.- (viissada) eurot.

3. Müügi korraldajaks määrata Haapsalu Linnavalitsus.

Jaanus Karilaid
Volikogu esimees

SELETUSKIRI
Eelnõule „Loa andmine vara võõrandamiseks (Jalaka tn 1a mitteeluruum nr 3, Haapsalu)“

Haapsalu Linnale kuuluvad keldrikorruse ruumid Jalaka 1a majas. Nendes ruumides tegutses slaavi kultuuriühing MTÜ Bõliina, kes tänaseks on asunud Haapsalu Sotsiaalmaja pinnale.

Ruumid on remontivajavad.

Linn oma põhifunktsioonide teostamiseks eelnõus esitatud mitteeluruumi ei vaja.

Linnavalitsus teeb ettepaneku eelnõu otsusena vastu võtta.

Peeter Vikman, aselinnapea
12.09.2013